നോകിയ ആരാധകർ ഏറെ പ്രതീക്ഷയോടെ കാത്തിരുന്ന ബിഗ് ബജറ്റ് സ്മാർട്ഫോണായ നോകിയ 8 ഇന്ത്യയിൽ പുറത്തിറക്കി . 36 , 999 രൂപയാണ് വില . മെറ്റാലിക് രൂപകൽപന , ഇരട്ട ക്യാമറ , ഓസോ ഓഡിയോ , ഏറ്റവും പുതിയ ആൻഡ്രോയ്ഡ് ഒ എസ് എന്നിവയാണ് നോകിയ 8 - ന്റെ പ്രധാന സവിശേഷതകൾ . ഒക്ടോബർ 14 മുതൽ ഓൺലൈനായും ഓഫ്ലൈനായും നോകിയ 8 മോഡലുകളുടെ വിൽപന ആരംഭിക്കും . വിൻഡോസ് ഫോണുകൾ പുറത്തിറക്കി പരാജയപ്പെട്ട നോകിയ ഇപ്പോൾ ആൻഡ്രോയ്ഡ് മോഡലുകളുമായി വിപണിയിൽ ഇടംകണ്ടെത്താൻ ശ്രമിക്കുകയാണ് . നേരത്തെ വിലകുറഞ്ഞ മോഡലുകളായ നോകിയ 3 , നോകിയ 5 , നോകിയ 6 എന്നിവ ഇന്ത്യയിൽ പുറത്തിറക്കിയിരുന്നു . നോകിയ 8 - ന്റെ ഏറ്റവും പ്രധാന സവിശേഷതകൾ . . . ഗൊറില്ല ഗ്ലാസ് 5 - ഓട് കൂടിയ 5.2 ഇഞ്ച് ക്വാഡ്എച്ച്ഡി ഡിസ്പ്ലേ 64 ജിബി ഇന്റേണൽ സ്റ്റോറേജ് ( മൈക്രോ എസ്ഡി കാർഡ് ഉപയോഗിച്ച് 256 ജിബി വരെ ഉയർത്താം ) 13 എംപി വീതമുള്ള ഇരട്ട ക്യാമറകൾ - ഇതിൽ ഒന്ന് കളർ ചിത്രവും മറ്റൊന്ന് ബ്ലാക്ക് ആൻഡ് വൈറ്റ് ചിത്രങ്ങളും എടുക്കാം . ലൈറ്റ് കുറവുള്ള സാഹചര്യത്തിൽ ബ്ലാക്ക് ആൻഡ് വൈറ്റ് ക്യാമറ ഉപയോഗിക്കാം . ഇസഡ്ഇഐഎസ്എസ് സർട്ടിഫൈഡ് ക്യാമറയാണ് നോകിയ 8ൽ ഉള്ളത് . ആൻഡ്രോയ്ഡ് 7.1.1 നോഗട്ട് ഓപ്പറേറ്റിങ് സിസ്റ്റമാണ് നോകിയ 8ൽ ഉള്ളതെങ്കിലും ആൻഡ്രോയ്ഡ് 8.0 ഒറിയോയിലേക്ക് പിന്നീട് അപ്ഡേറ്റ് ചെയ്യാനാകും .